झुंझुनूं। विकास के मामले को लेकर पहले जिला परिषद सीईओ से टकराव का सामना करने वाली जिला प्रमुख सुमन रायला को अब अपने ही पार्टी के सदस्यों के विरोध का सामना करना पड़ा। शनिवार को जिला परिषद में हुई साधारण सभा में कांग्रेस के सदस्य डॉ. प्रवीण कुमार ने उन पर विकास कार्यों को स्वीकृति नहीं देने का आरोप लगाते हुए मोर्चा खोल दिया।
दरअसल बैठक शुरू होने के कुछ समय बाद ही जिला परिषद सदस्य प्रवीण कुमार ने विकास कार्यों स्वीकृति में अनदेखी का आरोप लगाने लगे। वे कुछ कह रहे थे कि सांसद संतोष अहलावत उदयपुरवाटी विधायक शुभकरण चौधरी जिला प्रमुख के बचाव में बोलने लगे। इसी दौरान दोनों और से गर्मा गर्म बहस होने लगी और दोनों अंगुली दिखाकर तुम चुप रहो... तुम चुप रहो... के इशारे करने लगे। काफी देर हंगामे के बाद जिला परिषद सदस्य प्रवीण कुमार बैठक का बहिष्कार कर चल दिए।
हंगामे के दौरान प्रवीण का साथ देते हुए बजरंगलाल चारावास ने कहा कि कार्य की स्वीकृति स्थाई समिति के अनुमोदन के बाद मिलती है, लेकिन यहां स्थाई समिति की बैठक ही नहीं होने का आरोप लगाया है। इसकी शिकायत कलेक्टर एसएस सोहता से की तो उन्होंने अंदरूनी मामला बताकर पल्ला झाड़ दिया। वही मंडावा विधायक नरेंद्र कुमार ने विवाद को रोकते हुए कहा कि यह साधारण सभा है ना कि जिला परिषद की।
उन्होंने कहां कि सदस्यों को पैसा बांटने का कोई प्रावधान नहीं है। प्रमुख प्रधान स्वेच्छा से विकास कार्य की स्वीकृति देते है। हंगामे के बाद पिछली बैठक के प्रस्तावों का अनुमोदन किया गया। इससे पहले सदस्य सुलोचना देवी के पति के निधन पर सदन में दो मिनट का मौन रख कर श्रृद्धांजलि दी गई। बैठक में जिला परिषद सीईओ चंदगीराम झाझड़िया, उपप्रधान बनवारीलाल सैनी सहित जिला परिषद के सदस्य एवं संबंधित विभागों के अधिकारी मौजूद थे। बैठक में पेयजल, सड़क, चिकित्सा, शिक्षा समेत अनेक मुद्दों पर चर्चा हुई।
उनका मकसद विकास नहीं विवाद करना है
^सदस्योंकी तरफ से मुझे जितने भी कामों के प्रस्ताव मिले,मैने उन्हें स्वीकृति दिलाने का प्रयास किया है। उनका मकसद काम करवाना नहीं विवाद उत्पन्न करना है। वहीं स्थानीय समितियों की बैठक समय-समय पर हो रही है। -सुमनरायला, जिला प्रमुख
योजना की आड़ में चल रहा धंधा
जिलापरिषद सदस्य दिनेश सूंडा ने चिकित्सा प्रणाली पर आरोप लगाते हुए कहा कि बीडीके अस्पताल में लैंस प्रत्यारोपण योजना के नाम पर धंधा चला रहा है। योजना के तहत ऑपरेशन करवाने आए लोगों को डॉक्टर भ्रमित करते है कि सरकार की तरफ से मिलने वाले लैंस की क्वालिटी सही नहीं है, लैंस बाहर से ले आओ। फिर ऑपरेशन के दौरान योजना का लैंस लगा देते है और बाहर से खरीदा हुआ लैंस वापस दुकान पर बेच दिया जाता है। जनप्रतिनिधियों ने सर्वसम्मति से इस धांधली के रोकने के लिए अस्पताल परिसर में जागरूकता बोर्ड लगाने का फैसला किया।
कार्य योजना के अनुसार होते हैं काम : कलेक्टर एसएस सोहता ने विवाद बढ़ता देख कहा कि किसी से संवैधानिक व्यवस्था छुपी नहीं है। सभी काम कार्य योजना के तहत होते है। स्थाई समिति के अनुमोदन के बाद कार्यकारी समिति कार्य करती है। आपका काम नरेगा गाइड लाइन में है या नहीं।
सांसद ने की घोषणा : मुकुंदगढ़ सीएचसी में डेंटल डॉक्टर तो लगा दिया, लेकिन चेयर नहीं दी। जिससे डॉक्टर काम नहीं कर सकती। इस पर सांसद संतोष अहलावत ने सांसद कोटे से मुकुंदगढ़ मलसीसर में डेंटल चेयर देने की घोषणा की। इसके अलावा डिस्कॉम के कार्यों के लिए 2.5 लाख रुपए के कार्य मंजूर किए।
बैठक का किया बहिष्कार, मोर्चा खोला : वार्ड31 के सदस्य प्रवीण कुमार ने जिला प्रमुख सुमन रायला कलेक्टर दोनों पर विकास कार्यों की अनदेखी करने का आरोप लगाया। उन्होंने बैठक का बहिष्कार किया तथा कहा कि जब जिला परिषद सदस्य के कहने पर विकास कार्यों को स्वीकृति नहीं मिलती है तो बैठक बुलाने का क्या औचित्य है। उन्होंने आरोप लगाया कि जनता की उपेक्षा बर्दाश्त नहीं की जाएगी। चाहे वह किसी जनप्रतिनिधि की तरफ से क्यों ना हो। पत्रकारों से बातचीत में उन्होंने कहा कि यदि यही रवैया रहा तो वे चुप नहीं बैठेंगे और आंदोलन करेंगे।
इन्होंने उठाए मुद्दे : जिलापरिषद की साधारण सभा के दौरान सदस्यों ने अपने क्षेत्र की समस्या के मुद्दे उठाए। ताराचंद गुप्ता ने कहा कि एक अधिकारी के कारण गौशालाओं को मिलने वाली अनुदान की राशि लैप्स हो गई। जबकि राज्य सरकार के निर्देश के बाद भी गौशाला संचालकों को बिजली का पूरा बिल जमा करवाना पड़ रहा है। बजरंगलाल ने जलदाय विभाग के ठेकेदार से मजदूरों को न्यूनतम राशि दिलाने का, मलसीसर क्षेत्र में आरओ प्लांट की स्वीकृति निरस्त होने, सुलोचना देवी ने गोवला से सोलाना बाइपास रोड पर ब्रेकर बनाने संकेतक लगवाने, गोवला चनाना सड़क के किनारे लगे बिजली पोल हटाने के अलावा सदस्यों ने विभिन्न समस्याएं पर चर्चा की गई।
झुंझुनूं . जिला परिषद में आयोजित साधारण सभा की बैठक में उपस्थित जनप्रतिनिधी सदस्य।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva